عبدالاحد کرزی

عبدالاحد کرزی (۱۹۲۲ – ۱۴ جولای ۱۹۹۹) یو افغان سیاستوال و، چې په ۱۹۶۰ لسیزه کي یې د پاچا ظاهر شاه په واکمنۍ کي د افغانستان د ملي شورا د مرستیال په توګه دنده ترسره کوله.     نوموړی د خیر محمد خان زوی او د حبیب الله کرزي او عزیزالله کرزي ورور و. د هغه زامن پخوانی افغان ولسمشر حامد کرزی، احمد ولي ، محمود او عبدالقیوم دي چي احمدولي کرزی یې دکرزي د دویم جمهوریت پرمهال دخپل یوساتونکي له لوري ووژل سو اوپاته دوه ذکرسوي وروڼه یې اوس (2024) هم ژوندي دي.  عبدالاحدکرزی دکندهار دبل مشهوره شخص حکمت کرزي تره دی. 

عبدالاحد کرزی د پښتنو دپوپلزیو دقوم د مشر په توګه دولسي جرګې په ټاکنو کي له خپلي کورنۍ سره له کندهار څخه پلازمېنې کابل ته ولاړ. "President Hamid Karzai ". The Embassy of Afghanistan, Washington DC. نوموړی د افغانستان پر جمهوری ریاست نیوکې پیل کړې اوله همدې کبله په درې کاله بند محکوم سو چي په ترڅ کي یې د کورنۍ جایدادونه دحکومت له لوري ضبط سول. 

د1999 کال دجولای پر14 نېټه عبدالاحد کرزی هغه مهال د دوو طالبانو له لوري ترور اوقتل سو کله چي نوموړی دپاکستان په کویټه ښار کي دمهاجر په توګه اوسېدی. یاده پېښه هغه وخت ترسره سوه کله چي عبدالاحدکرزی دسهار له لمانځه وروسته له جومات څخه کور ته روان وو.  دکرزی دواړه قاتلین پر موټر سایکل سپاره وو او دنوموړي تروژني وروسته یې له سیمي پښې سپکي کړې.  دقاتلینوګولۍ نه یوازې کرزی، بلکې د هغه یوملګری (باز) هم وواژه، چي ویل کېږي د افغانستان له یوې شتمني کورنۍ څخه وو.دمرګ پرمهال عبدالاحدکرزی د ۷۵ او ۷۷ کلونو ترمنځ و.   ترمړیني وروسته یې دهغه زوی حامد کرزي د پوپلزي قوم مشري او مسوولیتونه پر غاړه واخیستل.
 سرچينې